wannaphong/clean_thaiwikipedia huggingface dataset:
# ประชากร ปิยะสกุลแก้ว
ประชากร ปิยะสกุลแก้ว (ชื่อเล่น : ซัน) เป็นนายแบบและนักแสดงชายชาวไทย ในสังกัด โพลีพลัส เอ็นเตอร์เทนเมนต์ เริ่มเข้าสู่วงการบันเทิงจากการถ่ายแบบและเป็นนักแสดงรับเชิญรับบท ติงลี่ ในละครเรื่อง  มนต์รักข้าวต้มมัด ทางช่อง 3  ในปี พ.ศ. 2552 เริ่มมีชื่อเสียงจนเป็นที่รู้จักจากการรับบท ไม้ ในละครระบำดวงดาว ทางช่อง 3 

 ประวัติ 

ประชากร ปิยะสกุลแก้ว ชื่อเล่น ซัน เกิดเมื่อวันที่ 13 เมษายน พ.ศ. 2532https://women.kapook.com/view17702.html ที่ อำเภอศรีสงคราม‎ จังหวัดนครพนม มีส่วนสูง 185 เซนติเมตร เป็นบุตรของศิริกุล ปิยะสกุลแก้ว และ ประเสริฐ ปิยะสกุลแก้ว และเป็นลูกพี่ลูกน้องกับโฆษวิส ปิยะสกุลแก้ว นักแสดงเช่นเดียวกัน จบการศึกษาระดับมัธยมศึกษาจากโรงเรียนดอนบอสโกวิทยา จังหวัดอุดรธานี ศึกษาระดับปริญญาตรีที่คณะวิศวกรรมศาสตร์ มหาวิทยาลัยธรรมศาสตร์ และ คณะบริหารธุรกิจ มหาวิทยาลัยกรุงเทพ

ขณะศึกษาชั้นปีที่ 1 ได้เป็นเชียร์ลีดเดอร์ของคณะวิศวกรรมศาสตร์ มหาวิทยาลัยธรรมศาสตร์ ในงานแข่งขันกีฬาเฟรชชี่เกมส์ ปี พ.ศ. 2551 และได้รับคัดเลือกเป็นทูตกิจกรรมบำเพ็ญประโยชน์ ประจำงานฟุตบอลประเพณีธรรมศาสตร์-จุฬาฯ ครั้งที่ 65 ปี พ.ศ. 2552https://www.sanook.com/men/16857/

 ชีวิตในวงการบันเทิง 
ซันเริ่มเข้าสู่วงการบันเทิงด้วยการถ่ายโฆษณา ถ่ายแบบ เดินแฟชั่น จนได้รับความสนใจจากอรพรรณ วัชรพลชักชวนเข้าเซ็นสัญญาเป็นนักแสดงในสังกัดโพลีพลัส โดยเริ่มจากการเป็นนักแสดงรับเชิญในเรื่อง คู่กิ๊กพริกกับเกลือ มนต์รักข้าวต้มมัด และที่เริ่มมีชื่อเสียงจากการรับท "ทิวา" จากละครเรื่องพระจันทร์ลายพยัคฆ์ และ "ไม้" ในละครเรื่องระบำดวงดาว  หลังจากนั้น ซันก็มีผลงานละครอีกมากมาย

 ผลงานการแสดง 
 ละครโทรทัศน์ 
 ปี พ.ศ.  เรื่อง  บทบาท  ออกอากาศ 2552  มนต์รักข้าวต้มมัด  ติงลี่  ช่อง 3 คู่กิ๊กพริกกะเกลือ  ชาลี  ช่อง 7 2553  พระจันทร์ลายพยัคฆ์  ทิวา ระบำดวงดาว  ไม้  ช่อง 3 2555  ศีล 5 คนกล้าท้าอธรรม  มาวิน ศักดินานนท์ (วิน)  ช่อง 5 รักออกอากาศ  ปลัดจืด  ช่อง 3 ลับ ลวง หลอน  จอมทัพ คู่กิ๊กพริกกะเกลือ  อาเล่ย (รับเชิญ)  ช่อง 7 2557  ดงดอกงิ้ว  ชโยดม  ช่อง 8 2558  นางชฎา  เอกราช  ช่อง 7 เอชดี สุภาพบุรุษซาตาน  วุฒิกร  ช่อง 8 2559  แม่นาก  มั่น 2560  ทรายย้อมสี  โชว 2561  ยุทธการปราบนางมาร  ไซม่อน  ช่องจีเอ็มเอ็ม 25 2562  ไฟหิมะ  คิมหันต์  ช่อง 7 เอชดี คำตอบสำหรับสวรรค์  วาที  ช่องวัน 31 สะใภ้ TKO  ไรวา  ช่องจีเอ็มเอ็ม 25 รองเท้านารี  นพ.อนันต์ชัย (หมอชัย)  ช่อง อมรินทร์ทีวี 2564   แต้มรัก Mr.Lipstick   ตุลย์  ช่องจีเอ็มเอ็ม 25 เกมรักเกมพยาบาท  ตรัย วัชรดำรงค์  ช่อง พีพีทีวี 2565  กระสือลำซิ่ง  แบงค์  ช่อง 82567ร่ายริษยาช่องอมรินทร์

 ซีรีส์ 

|-
|rowspan="1" align="center"|2562 || align="center"| 2Brothers แผนลวงรัก ฉบับพี่ชาย || align="center"| บดินทร์ อิสระถาวรกูล (ดิน)
|-
|}

  ภาพยนตร์ 

|-
| align="center"| 2555 || align="center"| ตีสาม 3D || align="center"| บั๊ม
|-
| align="center"| 2557 || align="center"| O.T ผี OVERTIME || align="center"| บั๊ม
|-
|}
# ลิงกวีเน
ลิงกวีเน  เป็นพาสตาประเภทหนึ่ง มีลักษณะคล้ายกับเฟตตุชชีเนและเตรเนตเต แต่มีหน้าตัดเป็นรูปวงรีแทนที่จะแบน มีความกว้างประมาณ 4 มิลลิเมตร (0.16 นิ้ว) ซึ่งกว้างกว่าสปาเกตตี แต่ไม่กว้างเท่าเฟตตุชชีเน รูป ลิงกวีเน ในภาษาอิตาลีเป็นรูปพหูพจน์ของคำ ลิงกวีนา ซึ่งแปลว่า "ลิ้นเล็ก ๆ" เส้นลิงกวีเนที่บางลงอีกมีชื่อเรียกว่า ลิงเกวตตีเน
# เฟตตุชชีเน
เฟตตุชชีเน  เป็นพาสตาประเภทหนึ่งที่เป็นที่นิยมในอาหารโรมันและตอสกานา มีลักษณะเป็นพาสตาเส้นแบน หนา ดั้งเดิมทำจากไข่และแป้ง (โดยทั่วไปใช้ไข่ 1 ฟองต่อแป้ง 100 กรัม) แคบกว่า แต่คล้ายกับตัลยาเตลเลตามแบบฉบับของโบโลญญาBoni, Ada (1983) [1930]. La Cucina Romana. Roma: Newton Compton Editori, pg. 44. เฟตตุชชีเนผักโขมทำจากผักโขม แป้ง และไข่

ในแบบดั้งเดิมมักรับประทานเฟตตุชชีเนกับ ซูโกดูมีโด (รากุเนื้อ) หรือ รากุดีปอลโล (รากุไก่) อาหารที่ทำจากเฟตตุชชีเนรวมถึงเฟตตุชชีเนอัลเฟรโดซึ่งพัฒนาขึ้นในช่วงกลางคริสต์ศตวรรษที่ 20

เฟตตุชชีเนตามธรรมเนียมนั้นจะทำแบบสด (ทั้งที่บ้านและในเชิงพาณิชย์) แต่ก็สามารถหาซื้อเฟตตุชชีเนแบบแห้งได้ตามร้านค้า
# มาเตวส์ เฟร์นังจิส
มาเตวส์ เฟร์นังจิส ซีเกย์รา (เกิดวันที่ 30 มิถุนายน ค.ศ. 1998) เป็นนักฟุตบอลชาวบราซิล ปัจจุบันลงเล่นในตำแหน่งกองกลางให้กับปัลเมย์รัส ในกังเปโอนาตูบราซีเลย์รูแซรียีอา

เกียรติประวัติ
สโมสร
โบตาโฟโก
 กัมเปโอนาโตการิโอกา: 2018

บาร์เซโลนา
 โกปาเดลเรย์: 2020–21

ปัลเมย์รัส
โกปาลิเบร์ตาโดเรส: 2021
# ลาซัญญา
ลาซัญญา (– เอกพจน์) หรือ ลาซัญเญ (– พหูพจน์)ในอิตาลีนิยมเรียกพาสตาและอาหารประเภทนี้ด้วยรูปพหูพจน์มากกว่ารูปเอกพจน์ เป็นพาสตาที่มีลักษณะเป็นแผ่นสี่เหลี่ยม อาจเป็นพาสตาที่เก่าแก่ที่สุดประเภทหนึ่ง โดยทั่วไป คำ ลาซัญญา หรือ ลาซัญเญ ยังหมายถึงอาหารอิตาลีที่ทำจากแผ่นลาซัญญาแห้งวางสลับชั้นกับซอสและส่วนผสมอื่น ๆ เช่น เนื้อสัตว์ ซอสมะเขือเทศและผักต่าง ๆ เนยแข็ง (ซึ่งอาจเป็นรีกอตตาและพาร์เมซาน) และเครื่องปรุงรสและเครื่องเทศ เช่น กระเทียม ออริกาโน และใบโหระพา อาจโรยหน้าด้วยเนยแข็งมอซซาเรลลาขูด ตามแบบฉบับแล้วจะนำแผ่นลาซัญญาที่วางสลับกับส่วนผสมอื่น ๆ นี้ไปอบในเตาอบ ในภาษาอิตาลีเรียกว่า ลาซัญเญอัลฟอร์โน  ลาซัญญาที่อบสุกแล้วจะถูกตัดเป็นชิ้นสี่เหลี่ยมก่อนเสิร์ฟ

 เชิงอรรถและอ้างอิง
# ตัลยาเตลเล
ตัลยาเตลเล (มีรากศัพท์มาจากกริยา  แปลว่า "ตัด") เป็นพาสตาแบบดั้งเดิมประเภทหนึ่งจากแคว้นเอมีเลีย-โรมัญญาและแคว้นมาร์เคของประเทศอิตาลี มีลักษณะเป็นเส้นแบนยาวคล้ายเฟตตุชชีเน และมักมีความกว้างประมาณ 6 ถึง 10 มิลลิเมตร เราสามารถเสิร์ฟตัลยาเตลเลกับซอสหลากหลายชนิด แต่ซอสตามแบบฉบับคือซอสเนื้อหรือซอสโบโลญญา
# แอมเพก
แอมเพก  เป็นผู้ผลิตเครื่องขยายเสียงที่รู้จักกันดีที่สุดสำหรับกีตาร์เบส แรกเริ่มก่อตั้งขึ้นในปี ศ.ค. 1946 ในลินเด็น รัฐนิวเจอร์ซีย์ โดย เอเวอร์ริตต์ ฮัลล์ และ สแตนลีย์ ไมเคิลส์ ในชื่อ "Michaels-Hull Electronic Labs" ปัจจุบันแอมเพกเป็นส่วนหนึ่งของยามาฮ่ากีตาร์กรุป แม้ว่าแอมเพกจะเจาะจงในการผลิตเครื่องขยายเสียงกีตาร์เบส ก่อนหน้านี้เคยผลิตเครื่องขยายเสียงกีตาร์และกีตาร์พิกอัปและเครื่องดนตรี รวมทั้ง ดับเบิลเบส กีตาร์เบสและกีตาร์ไฟฟ้า
# จอมมารดาเลี่ยมเล็ก
จอมมารดาเลี่ยมเล็ก (สกุลเดิม:ชูโต, 2394-25 กุมภาพันธ์ 2472) พระสนมใน กรมพระราชวังบวรวิไชยชาญ และเป็นพระมารดาของ พระราชวรวงศ์เธอ พระองค์เจ้าภัททาวดีศรีราชธิดา และ พระราชวรวงศ์เธอ กรมหมื่นพิทยาลงกรณ์ ต้นบวรราชสกุลรัชนี

 ประวัติ 
จอมมารดาเลี่ยมเล็กเกิดเมื่อ พ.ศ. 2394 ในปลายรัชสมัย พระบาทสมเด็จพระนั่งเกล้าเจ้าอยู่หัว จนถึงต้นรัชสมัย พระบาทสมเด็จพระจอมเกล้าเจ้าอยู่หัว เป็นธิดาของ นายสุจินดา (พลอย ชูโต)  ราชินิกุลที่สืบเชื้อสายจาก เจ้าคุณชูโต พระเชษฐาใน สมเด็จพระอมรินทราบรมราชินี พระอัครมเหสีใน พระบาทสมเด็จพระพุทธยอดฟ้าจุฬาโลกมหาราช กับ ละโว้ ธิดาของ พระยามณเฑียรบาล (บัว) ซึ่งท่านผู้นี้เป็นพระพี่เลี้ยงใน พระบาทสมเด็จพระปิ่นเกล้าเจ้าอยู่หัว 

ต่อมาได้ถวายตัวเป็นพระสนมใน กรมพระราชวังบวรวิไชยชาญ และมีพระโอรสธิดาให้กับกรมพระราชวังบวรวิไชยชาญ 2 พระองค์คือ

 พระราชวรวงศ์เธอ พระองค์เจ้าภัททาวดีศรีราชธิดา (2414-2442)
 พระราชวรวงศ์เธอ กรมหมื่นพิทยาลงกรณ์ (2419-2488)

 ถึงแก่กรรม 
จอมมารดาเลี่ยมเล็กถึงแก่กรรมด้วยโรคลมในรัชสมัย พระบาทสมเด็จพระปกเกล้าเจ้าอยู่หัว เมื่อวันที่ 25 กุมภาพันธ์ พ.ศ. 2472 สิริรวมอายุได้ 78 ปี  ข่าวตาย (หน้า ๔๔๙๔)
# ดั๊ก ไลแมน
ดั๊กลาส อีริก ไลแมน  เกิดเมื่อวันที่ 24 กรกฎาคม ค.ศ. 1965 เป็นผู้กำกับภาพยนตร์และผู้อำนวยการสร้างชาวอเมริกัน เขาเป็นที่รู้จักในฐานะผู้กำกับภาพยนตร์เรื่อง สวิงเกิลส์ (1996), โก (1999), ล่าจารชน ยอดคนอันตราย (2002), มิสเตอร์แอนด์มิสซิสสมิธ: นายและนางคู่พิฆาต (2005), จัมพ์เปอร์: ฅนโดดกระชากมิติ (2008), ซูเปอร์นักรบดับทัพอสูร (2014), และ อเมริกัน เมด (2017)

 ผลงาน 
 ภาพยนตร์ 
ปีชื่อ ตำแหน่ง หมายเหตุ ผู้กำกับ ผู้อำนวยการสร้าง ผู้กำกับภาพ 1994 เกททิง อิน    1996 สวิงเกิลส์    ได้รับรางวัล เอ็มทีวีมูวีอะวอดส์สาขาผู้กำกับหน้าใหม่ยอดเยี่ยม 1999 โก    ได้เข้าชิงรางวัล อินดิเพนเดนต์สปิริตอะวอดส์สาขาผู้กำกับภาพยนตร์ยอดเยี่ยม 2002 ล่าจารชน ยอดคนอันตราย    2004 เมล ออเดอร์ ไวฟ์    สุดยอดเกมล่าจารชน    2005 มิสเตอร์แอนด์มิสซิสสมิธ:นายและนางคู่พิฆาต   2007 ปิดเกมล่าจารชน คนอันตราย    เดอะ คิลลิ่ง ฟลอร์    2008 จัมพ์เปอร์: ฅนโดดกระชากมิติ    2010 คู่กล้าฝ่าวิกฤตสะท้านโลก    ได้เข้าชิงรางวัล ปาล์มทองคำ 2014 ซูเปอร์นักรบดับทัพอสูร    ได้เข้าชิง รางวัลแซทเทิร์นสาขาผู้กำกับภาพยนตร์ยอดเยี่ยม 2016 เจสัน บอร์น: ยอดจารชนคนอันตราย   2017 เดอะ วอลล์    อเมริกัน เมด    2021 เคออส วอล์กกิ้ง    กำลังตัดต่อ TBA เกิด ตาย วนเวียน และ วนเวียน    กำลังเตรียมงานสร้าง

 โทรทัศน์ 
 ปี ชื่อ ผู้กำกับ ผู้อำนวยการสร้างฝ่ายบริหาร หมายเหตุ 2003–2004 ดิ โอ.ซี.   2006 ไฮสต์   2010–2014 คัฟเวิร์ต แอฟแฟร์ส   2011–2012 ไอ จัส วอนท์ มาย แพนท์ แบค   2011–ปัจจุบัน สูทส์   2016 แคปทีฟ   เว็บซีรีส์ของเน็ตฟลิกซ์' 2018 อิมพัลส์   เว็บซีรีส์ของยูทูบพรีเมียม

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ ดั๊ก ไลแมน
 ปี เรื่อง รอตเทนโทเมโทส์ เมทาคริติก ทุนสร้าง รายได้ทั่วโลก 1996  สวิงเกิลส์ 12px 87% (7.71/10) (54 รีวิว)  71 (25 รีวิว)  $200,000  $4,555,020 1999  โก 12px 91% (7.59/10) (74 รีวิว)  72 (29 รีวิว)  $20,000,000  $28,451,622 2002  ล่าจารชน ยอดคนอันตราย 12px 83% (7.01/10) (189 รีวิว)  68 (38 รีวิว)  $60,000,000  $214,034,224 2005  มิสเตอร์แอนด์มิสซิสสมิธ: นายและนางคู่พิฆาต 12px 59% (6.04/10) (212 รีวิว)  55 (41 รีวิว)  $110,000,000  $487,287,646 2008  จัมพ์เปอร์: ฅนโดดกระชากมิติ 12px 15% (3.99/10) (166 รีวิว)  35 (36 รีวิว)  $85,000,000  $225,132,113 2010  คู่กล้าฝ่าวิกฤตสะท้านโลก 12px 79% (6.89/10) (174 รีวิว)  69 (35 รีวิว)  $22,000,000  $25,806,953 2014  ซูเปอร์นักรบดับทัพอสูร 12px 90% (7.5/10) (313 รีวิว)  71 (43 รีวิว)  $178,000,000  $370,541,256 2017  เดอะ วอลล์ 12px 65% (6.04/10) (124 รีวิว)  57 (26 รีวิว)  $3,000,000  $4,476,705 อเมริกัน เมด 12px 86% (6.95/10) (261 รีวิว)  65 (50 รีวิว)  $50,000,000  $134,866,593 เฉลี่ย และ รวม 12px 73% (6.64/10) 63 $528.2 ล้าน $1,495,152,132
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  

สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  

N/A ไม่ปรากฏ, หาข้อมูลไม่ได้  

$ ดอลลาร์สหรัฐ
# คาร์ล บ็อค (นักสำรวจ)
คาร์ล บ็อค (, 17 กันยายน 2392-10 สิงหาคม 2475) เป็นข้าราชการ นักเขียน นักธรรมชาติวิทยา และนักสำรวจชาวนอร์เวย์

 ประวัติ 
บ็อคเกิดที่ กรุงโคเปนเฮเกน ประเทศเดนมาร์กเมื่อวันที่ 17 กันยายน พ.ศ. 2392 ในระหว่างที่พ่อแม่ของเขาเดินทางมาทำธุรกิจ เขาเป็นลูกชายของพ่อค้าและเจ้าของโรงงาน พ่อและแม่ของเขามีโรงงานทอผ้าฝ้ายใน สวีเดน เขาเติบโตขึ้นมาในเมือง คริสเตียนซันน์ และเข้าศึกษาในโรงเรียนสอนศาสนาในท้องถิ่น เขาศึกษาต่อที่ประเทศเดนมาร์ก ภายหลังเดินทางไปศึกษาต่อด้าน สัตววิทยา และ วิทยาศาสตร์ธรรมชาติ ที่ กรุงลอนดอน ประเทศอังกฤษ

ต่อมาในปี พ.ศ. 2424 ขณะอายุได้ 32 ปีเขาเดินทางมายัง สยาม โดยมี พระเจ้าน้องยาเธอ พระองค์เจ้าเทวัญอุไทยวงศ์ ซึ่งต่อมาคือ สมเด็จพระเจ้าบรมวงศ์เธอ กรมพระยาเทวะวงศ์วโรปการ เสด็จมาให้การต้อนรับและได้เข้าเฝ้า พระบาทสมเด็จพระจุลจอมเกล้าเจ้าอยู่หัว และ กรมพระราชวังบวรวิไชยชาญ เพื่อศึกษา ธรรมชาติวิทยา ภูมิศาสตร์และสภาพแวดล้อมความเป็นอยู่ของผู้คนโดยรอบภาคเหนือของ สยาม และ ลาว โดยได้รับการสนับสนุนจาก พระบาทสมเด็จพระจุลจอมเกล้าเจ้าอยู่หัว เขาจึงได้มีโอกาสจดบันทึกถึงสภาพบ้านเมืองชีวิต ความเป็นอยู่ รวมถึงอาชีพของชาวสยามและสถานที่ต่าง ๆ ในสยามโดยได้วาดภาพประกอบเอาไว้ก่อนจะกลับมายังกรุงเทพมหานครเข้าถวายบังคมลา พระบาทสมเด็จพระจุลจอมเกล้าเจ้าอยู่หัว และเดินทางออกจากสยามเมื่อวันที่ 2 สิงหาคม พ.ศ. 2425 

เมื่อเดินทางกลับไปยังยุโรปก็ได้มีการตีพิมพ์บันทึกเล่มนี้เป็นหนังสือโดยพิมพ์เป็นภาษาเยอรมันเป็นครั้งแรก ในภายหลังได้แปลเป็นภาษาอังกฤษใช้ชื่อว่า Temples and Elephants หลังจากนั้นจึงได้มีการแปลเป็นภาษาไทยโดยใช้ชื่อว่า ท้องถิ่นสยามยุคพระพุทธเจ้าหลวง

บ็อคถึงแก่กรรมเมื่อวันพุธที่ 10 สิงหาคม พ.ศ. 2475 ที่ กรุงบรัสเซลส์ ประเทศเบลเยียมขณะอายุได้ 82 ปี

 งานเขียน 
 Temples and Elephants ภายหลังแปลเป็นภาษาไทยมีชื่อว่า ท้องถิ่นสยามยุคพระพุทธเจ้าหลวง
# เวอาห์ แสงเงิน
เวอาห์ แสงเงิน (ชื่อเล่น : จอส) เป็นนายแบบ พิธีกร นักแสดงชายชาวไทย สังกัดจีเอ็มเอ็มทีวี เกิดวันที่ 8 มีนาคม พ.ศ. 2539 ที่อำเภอทุ่งสง, จังหวัดนครศรีธรรมราชhttps://www.sanook.com/campus/1399059/ จบการศึกษาระดับปริญญาตรี ภาคอินเตอร์ คณะนิเทศศาสตร์ จุฬาลงกรณ์มหาวิทยาลัย เริ่มเป็นที่รู้จักจากรายการ ดูมันดิ (DoMunDi) ในช่องยูทิวบ์ที่ทำร่วมกับเพื่อนๆ และติดอันดับ 1 ใน 50 หนุ่มโสดในฝัน Cleo Bachelors 2017https://campus.campus-star.com/variety/127098.html จากนั้นก็มีผลงานถ่ายแบบ เดินแบบ อีกมากมาย ซึ่งผลงานที่เริ่มสร้างชื่อเสียง คือ การแสดงซีรีส์เรื่อง สามเราต้องรอด (3 Will Be Free) รับบท นีโอ และการรับบท ป้องกุล เป็นหนุ่มไซด์ไลน์ ในซีรีส์เรื่อง เกมรักเอาคืน ทางช่องจีเอ็มเอ็ม 25 คู่กับวรนุช ภิรมย์ภักดี

ผลงานการแสดงเรื่อง สามเราต้องรอด (3 Will Be Free) ทางช่องวัน 31 ซึ่งเขารับบทเป็น นีโอ หนุ่มบาร์โฮส ที่เข้าไปพัวพันกับภรรยาของเสี่ย (รับบทโดย ทราย เจริญปุระ) เจ้าพ่ออสังหาริมทรัพย์จอมโหด จากนั้นเกิดเรื่องราวการไล่ล่า ทำให้เขาต้องหนีเพื่อเอาชีวิตรอดกับอีก 2 คน คือ หมิว (รับบทโดย ลภัสลัล จิรเวชสุนทรกุล) และ ชิน (รับบทโดย ตะวัน วิหครัตน์)https://campus.campus-star.com/variety/127098.html

 ประวัติ 
 การศึกษา 
 ชั้นมัธยมศึกษาตอนต้น โรงเรียนสารสาสน์วิเทศ สายไหม
 ชั้นมัธยมศึกษาตอนปลาย โรงเรียน Traill International School
 ระดับปริญญาตรี คณะนิเทศศาสตร์ จุฬาลงกรณ์มหาวิทยาลัย ภาคอินเตอร์

 ผลงาน 

 เพลง 
 เหงาเป็น (Lonely Mode) (โปรเจกต์ Boy Don't Cry)

 ละคร/ซีรีส์ 
 พ.ศ.  เรื่อง  บทบาท  ออกอากาศ 2561  Friend Zone เอา ให้ ชัด  เซฟ GMM 25 2562  Wolf เกมล่าเธอ บาร์เทนเดอร์ 3 Will Be Free สามเราต้องรอด  นีโอ เกมรักเอาคืน ป้องกุล  2563  เกมรักเอาคืน จบใหม่ไม่ดื้อ ไฟสิ้นเชื้อ เอกองค์/เอก Friend Zone 2: Dangerous Areaเซฟ2564 Nabi,My Stepdarling นาบีฉันจะไม่รักเธอกวินทร์ The Player รัก เป็น เล่น ตายธีรภัทร ธีรชัยชาญ / ทิม2565Mama gogo แม่มาคุม หนุ่มบาร์ร้อนกาหยูGood Old Days ร้านซื้อขายความทรงจำ ตอน Road To Targetบอมบ์2566 Midnight Museum พิพิธภัณฑ์รัตติกาล ตอน ผีเสื้อทรงจำเซน โคตรเหงาเราสองคน Loneliness Societyธรรม์2568 My Golden Blood เลือดนายลมหายใจฉันมาร์ครอประกาศOnly Friends: Dream Onอาร์โนลรอประกาศไขคดีเป็น เห็นคดีตายยุทธ (รับเชิญ)

 ซิทคอม 
 พ.ศ.  เรื่อง  บทบาท  ออกอากาศ 2566  โอมเพี้ยงอาจารย์คง ตอน ไอ้หนุ่มชาวเล  ฉลาม ช่องเวิร์คพอยท์
# เทียบจุฑา ขาวขำ
เทียบจุฑา ขาวขำ (เกิด 27 ธันวาคม พ.ศ. 2498) เป็นสมาชิกสภาผู้แทนราษฎรจังหวัดอุดรธานี สังกัดพรรคเพื่อไทย เลขานุการกรรมาธิการการกระจายอำนาจท้องถิ่นและการปกครองรูปแบบพิเศษ อดีตประธานสภาองค์การบริหารส่วนจังหวัดอุดรธานี"ประชา"ชน"ไชยยศ"สนามอุดรฯ และเป็นอดีตหนึ่งในแกนนำแนวร่วมประชาธิปไตยต่อต้านเผด็จการแห่งชาติ (นปช.)

 ประวัติ 
ชีวิตครอบครัว
เทียบจุฑา ขาวขำ เกิดเมื่อวันที่ 27 ธันวาคม พ.ศ. 2498 ที่อำเภอบ้านผือ จังหวัดอุดรธานี สมรสกับนายวิเชียร ขาวขำ อดีตนายกองค์การบริหารส่วนจังหวัดอุดรธานี 2 สมัย 

การศึกษา
ศิลปศาสตรบัณฑิต (การบริหารทรัพยากรมนุษย์) มหาวิทยาลัยราชภัฏมหาสารคาม 
รัฐประศาสนศาสตรมหาบัณฑิต (การปกครองท้องถิ่น) มหาวิทยาลัยขอนแก่น

 การทำงาน 
เทียบจุฑา ขาวขำ เป็นนักการเมืองท้องถิ่นในจังหวัดอุดรธานี ได้รับเลือกตั้งเป็นสมาชิกสภาองค์การบริหารส่วนจังหวัดอุดรธานี และเป็นประธานสภาองค์การบริหารส่วนจังหวัดอุดรธานี (อบจ.) ต่อมาในปี 2554 ได้รับเลือกตั้งเป็นสมาชิกสภาผู้แทนราษฎรจังหวัดอุดรธานี เขต 9 สังกัดพรรคเพื่อไทย และในปี 2562 เป็นสมาชิกสภาผู้แทนราษฎรจังหวัดอุดรธานี เขต 8 สังกัดพรรคเพื่อไทย

เทียบจุฑา ขาวขำ เป็นประธานชมรมแม่บ้านท้องถิ่นไทย“ส.ส.เทียบจุฑา ขาวขำ” ประธานชมรมแม่บ้านท้องถิ่นไทย

 สมาชิกสภาผู้แทนราษฎร 
เทียบจุฑา ขาวขำ เป็นสมาชิกสภาผู้แทนราษฎรจังหวัดอุดรธานี 3 สมัย

1.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย

2.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย

3.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# ประเทศแอลเบเนียในโอลิมปิกฤดูร้อน 2020
ประเทศแอลเบเนียเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ประเทศญี่ปุ่น โดยมีคณะกรรมการโอลิมปิกแห่งชาติแอลเบเนีย (KOKSH) เป็นตัวแทนในการแข่งขันครั้งนี้มีกำหนดจัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19

จนถึงขณะนี้ ประเทศแอลเบเนียได้เข้าร่วมการแข่งขันกีฬาโอลิมปิกฤดูร้อนมาแล้ว 8 ครั้งนับตั้งแต่การเข้าร่วมครั้งแรกในปี 1972 คณะกรรมการฯได้คัดเลือกนักกีฬาทั้งหมด 9 คน เป็นชาย 6 คน และหญิง 3 คน เพื่อแข่งขันใน 6 กีฬา

 ภูมิหลัง 

ก่อนการแข่งขันในปี 2020 แอลเบเนียได้ส่งคณะผู้แทนไปแข่งขันกีฬาโอลิมปิกฤดูร้อนมาแล้ว 8 ครั้ง คณะกรรมการโอลิมปิกแห่งชาติแอลเบเนีย (KOKSH) ได้รับการรับรองจากคณะกรรมการโอลิมปิกสากล (IOC) เมื่อวันที่ 1 มกราคม 1959 ประเทศนี้เข้าร่วมการแข่งขันโอลิมปิกฤดูร้อนครั้งแรกในปี 1972 ที่เมืองมิวนิก ประเทศเยอรมนี และพลาดการแข่งขันครั้งต่อมา ก่อนจะกลับมาแข่งขันโอลิมปิกฤดูร้อนในปี 1992 ที่เมืองบาร์เซโลนา ประเทศสเปน

 จำนวนนักกีฬา 
ตารางต่อไปนี้แสดงจำนวนผู้เข้าแข่งขันของแอลเบเนียในโอลิมปิกฤดูร้อน 2020 ทีมชาติแอลเบเนียสำหรับการแข่งขันในปี 2020 ประกอบด้วยผู้เข้าแข่งขันชาย 6 คนและผู้เข้าแข่งขันหญิง 3 คน รวมถึงนักกีฬา Izmir Smajlaj และ Luiza Gega นักยิมนาสติก Matvei Petrov นักยูโด Indrit Cullahj นักยิงปืน Manuela Delilaj นักว่ายน้ำ Kledi Kadiu และ Nikol Merizaj เช่นเดียวกับนักยกน้ำหนัก Briken Calja และ Erkand Qerimaj

กีฬาชายหญิงรวมกรีฑา 1  1  2ยิมนาสติก 1  0  1ยูโด 1  0  1ยิงปืน 0  1  1ว่ายน้ำ 1  1  2ยกน้ำหนัก 2  0  2 รวม  6  3  9
# หม่อมเจ้าอติวงศ์วิวัสวัติ สุริยง
หม่อมเจ้าอติวงศ์วิวัสวัติ สุริยง (11 กรกฎาคม พ.ศ. 2460 - 21 พฤศจิกายน พ.ศ. 2549) ทรงเป็นพระโอรสใน พระเจ้าบรมวงศ์เธอ กรมหมื่นไชยาศรีสุริโยภาส ต้นราชสกุล สุริยง ประสูติแต่หม่อมเรณิ สุริยง ณ อยุธยา

 พระประวัติ 
หม่อมเจ้าอติวงศ์วิวัสวัติ สุริยง เป็นโอรสใน พระเจ้าบรมวงศ์เธอ กรมหมื่นไชยาศรีสุริโยภาส กับ หม่อมหม่อมเรณิ สุริยง ณ อยุธยา ประสูติเมื่อวันที่ 11 กรกฎาคม พ.ศ. 2460 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว ทรงสำเร็จการศึกษาชั้นมัธยมศักษา จากโรงเรียนวชิราวุธวิทยาลัย

ทรงมีพระเชษฐา 2 องค์ และพระขนิษฐา 1 องค์ รวมกัน 3 องค์ดังนี้พระประวัติ 
หม่อมเจ้าโกศลสุริยาทิตย์ สุริยง
หม่อมเจ้ากิติสุริโยภาส สุริยง
หม่อมเจ้าหญิงสุวรรณกุมารี สุริยง

 เสกสมรส 
หม่อมเจ้าอติวงศ์วิวัสวัติ สุริยง ทรงสมรสกับหม่อมสุลาลีวัลย์ สุริยง ณ อยุธยา (สุลาลีวัลย์ สุวรรณทัต อดีตนักแสดงอาวุโส) มีบุตรธิดา 5 คน 
หม่อมราชวงศ์ธิติสาร สุริยง สมรสกับ อัมพร ประทีปะเสน มีบุตรธิดา 7 คน ดังนี้
หม่อมหลวงพรสุรีย์ สุริยง (คุณหลาน) สมรสกับ อันโตนิโอ กุซมัน
หม่อมหลวงอติพันธุ์ สุริยง (คุณเล็ก)
หม่อมหลวงแสงสุรีย์ สุริยง (คุณน้อง) สมรสกับ นันทชัย ศราสรทัต
หม่อมหลวงธิติพันธุ์ สุริยง (คุณนก) (26 กุมภาพันธ์ พ.ศ. 2505 – 14 มกราคม พ.ศ. 2563) สมรสกับ จิราพัชร พุทธนาวงศ์
หม่อมหลวงสุรีย์วัล สุริยง (คุณปุ้ม) (12 กันยายน พ.ศ. 2506 – 25 กันยายน พ.ศ. 2565) สมรสกับ ชนันธร บุญราย
หม่อมหลวงอำไพ สุริยง (คุณหญิง) (11 สิงหาคม พ.ศ. 2511 – 14 ธันวาคม พ.ศ. 2536)
หม่อมหลวงฐิติพร สุริยง (คุณยุ้ย) สมรสกับ นิพนธ์ บริสุทธิ์บงกช
หม่อมราชวงศ์ประยูรพันธุ์ สุริยง
หม่อมราชวงศ์หญิงนันทนา สุริยง
หม่อมราชวงศ์อำพน สุริยง
หม่อมราชวงศ์หญิงอัจจิมา สุริยง

 สิ้นชีพิตักษัย 
หม่อมเจ้าอติวงศ์วิวัสวัติ สุริยง สิ้นชีพิตักษัย 21 พฤศจิกายน พ.ศ. 2549 สิริพระชันษา 89 ปี 3 เดือน 21 วัน มีพิธีพระราชทานเพลิงศพ ณ วัดพระศรีมหาธาตุวรมหาวิหาร วันที่ 5 มิถุนายน พ.ศ. 2550ข่าวตาย

 เครื่องราชอิสริยาภรณ์ 
เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

 พงศาวลี
# ยศทหารทาจิกิสถาน
ตารางข้างล่างต่อไปนี้คือข้อมูลเกี่ยวกับยศทหารของกองทัพทาจิกิสถาน  โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหภาพโซเวียต

 สัญญาบัตร 
 กองทัพบก 
ชั้นยศ นายพล (นายธง) Солорон  นายพัน Сардорон  นายร้อย Саркардагон  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D เครื่องแบบพิธีการ — 60px 60px 60px 60px 60px 60px 60px 60px 60px 60px 60px 60px อักษรซีริลลิก — Генерал аpмии Генерал-полковник Генерал-лейтенант Генерал-майор Полковник Подполковник Майор Капитан Ст. лейтенант Лейтенант Мл. лейтенант Курсант เครื่องแบบปฏิบัติงาน คำเรียก  Generáli artish General-Polkovnik General-Leytenant General-Mayor Polkovnik Podpolkovnik Mayor Kapitan Leytenanti kalon Leytenant Leytenanti khurd Kursant คำแปล จอมพล พลเอกแห่งกองทัพ พลเอก พลโท พลตรี พันเอก พันโท พันตรี ร้อยเอก (พิเศษ) ร้อยเอก ร้อยโท ร้อยตรี นักเรียนนายร้อย

 กองทัพอากาศ 
ชั้นยศ นายพล (นายธง) Солорон  นายพัน Сардорон  นายร้อย Саркардагон  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D เครื่องแบบพิธีการ ไม่มีการแต่งตั้ง 60px 60px 60px 60px 60px 60px 60px 60px 60px 60px อักษรซีริลลิก ภาษาทาจิก Сипаҳсолор Лашкарсолор Гундсолор Сарҳанг Сарҳангёр Саргурд Сарвон Таҳморо Таҳмдор Таҳмовар Размомӯз เครื่องแบบปฏิบัติงาน คำเรียก Sipahsālār Lashkarsālār Gundsālār Sarhang Sarhangyār Sargord Sarvān Tahmbārā Tahmdār Tahmāvar Razmāmůz คำแปล พลอากาศเอก พลอากาศโท พลอากาศตรี นาวาอากาศเอก นาวาอากาศโท นาวาอากาศตรี เรืออากาศเอก (พิเศษ) เรืออากาศเอก เรืออากาศโท เรืออากาศตรี นักเรียนนายร้อย

 ประทวน
# ประเทศแซมเบียในโอลิมปิกฤดูร้อน 2020
ประเทศแซมเบียเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นครั้งที่ 14 ที่แซมเบียเข้าร่วมการแข่งขันกีฬาโอลิมปิกฤดูร้อน แม้ว่าจะเข้าร่วมครั้งแรกอย่างเป็นทางการในปี 1964 ภายใต้ชื่อ นอร์เทิร์นโรดีเซีย

 จำนวนนักกีฬา 
กีฬาชายหญิงรวมกรีฑา 1  1  2มวยสากลสมัครเล่น 3  0  3ฟุตบอล 0  22  22ยูโด 1  0  1ว่ายน้ำ 1  1  2 รวม  6  24  30
# ยศทหารเติร์กเมนิสถาน
ตารางข้างล่างต่อไปนี้คือข้อมูลเกี่ยวกับยศทหารของกองทัพเติร์กเมนิสถาน  โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหภาพโซเวียต

 สัญญาบัตร 
ชั้นยศ นายพล (นายธง) Генерал  นายพัน Пуковник  นายร้อย Капетан  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D กองทัพบก ไม่มีการแต่งตั้ง 60px 60px 60px 60px 60px 60px 60px 60px 60px 60px 60px อักษรซีริลลิก Генерал аpмии Генерал-полковник Генерал-лейтенант Генерал-майор Полковник Подполковник Майор Капитан Ст. лейтенант Лейтенант Мл. лейтенант คำแปล พลเอกแห่งกองทัพ พลเอก พลโท พลตรี พันเอก พันโท พันตรี ร้อยเอก (พิเศษ) ร้อยเอก ร้อยโท ร้อยตรี กองทัพเรือ ไม่มีการแต่งตั้ง 60px 60px 60px 60px 60px 60px 60px 60px 60px 60px คำแปล  พลเรือเอก  พลเรือโท พลเรือตรี นาวาเอก  นาวาโท นาวาตรี เรือเอก (พิเศษ) เรือเอก เรือโท เรือตรี กองทัพอากาศ ไม่มีการแต่งตั้ง 60px 60px 60px 60px 60px 60px 60px 60px 60px 60px คำเรียก General-Polkovnik General-Leytenant General-Mayor Polkovnik Podpolkovnik Mayor Kaptain Katta Leytenant Leytenant Kichik Leytenant คำแปล พลอากาศเอก พลอากาศโท พลอากาศตรี นาวาอากาศเอก นาวาอากาศโท นาวาอากาศตรี เรืออากาศเอก (พิเศษ) เรืออากาศเอก เรืออากาศโท เรืออากาศตรี

 ประทวน
# ประเทศอินเดียในโอลิมปิกฤดูร้อน 2020
ประเทศอินเดีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19  การแข่งขันครั้งนี้ถือเป็นครั้งที่ 25 ที่อินเดียได้เข้าร่วมการแข่งขันกีฬาโอลิมปิกฤดูร้อน หลังจากได้เข้าร่วมอย่างเป็นทางการครั้งแรกในปี 1900

อินเดียส่งนักกีฬาเข้าร่วมการแข่งขันครั้งนี้เป็นครั้งที่มากที่สุด โดยมีนักกีฬา 119 คนจาก 18 กีฬา อินเดียส่งนักกีฬาลงแข่งขันฟันดาบเป็นครั้งแรกในประวัติศาสตร์การแข่งขัน นอกจากนี้ การแข่งขันครั้งนี้ยังเป็นครั้งแรกที่อินเดียส่งนักกีฬาหลายคนเข้าร่วมการแข่งขันเรือใบและผ่านการคัดเลือกให้เข้าร่วมการแข่งขันว่ายน้ำโดยตรง แมรี่ โคม และ มันพรีต ซิงห์ เป็นผู้เชิญธงชาติในพิธีเปิด และ บาจรัง ปูเนีย เป็นผู้เชิญธงชาติในพิธีปิด

การแข่งขันครั้งนี้ยังถือเป็นการแข่งขันกีฬาโอลิมปิกที่ประสบความสำเร็จมากที่สุดสำหรับอินเดีย โดยคว้าเหรียญรางวัลมาได้ 7 เหรียญ ได้แก่ 1 เหรียญทอง  2 เหรียญเงิน และ 4 เหรียญทองแดง เหรียญทองเพียงเหรียญเดียวที่ นีราจ โชปรา ได้รับ ถือเป็นเหรียญทองกรีฑาเหรียญแรกของอินเดีย และเป็นเหรียญทองประเภทบุคคลเหรียญที่สอง อินเดียยังคว้าเหรียญเงินเหรียญแรกในการแข่งขันยกน้ำหนักอีกด้วย ทีมฮอกกี้ชายคว้าเหรียญทองแดง บันทึกสถิติเหรียญโอลิมปิกครั้งแรกนับตั้งแต่ปี 1980 นอกจากนี้ทีมยังได้ทำสถิติเหรียญรางวัลมวยสากลสมัครเป็นเหรียญ 3 และเหรียญโอลิมปิกเหรียญที่ 5 และ 6 ในประเภทมวยปล้ำอีกด้วย

 ผู้ที่ได้รับเหรียญรางวัล 

เหรียญชื่อกีฬารายการวันที่ Neeraj ChopraAthletics Men's javelin throw      Saikhom Mirabai Chanu  Weightlifting Women's 49 kg     Ravi Kumar Dahiya  Wrestling  Men's freestyle 57 kg     P. V. Sindhu  Badminton Women's singles     Lovlina Borgohain  Boxing Women's welterweight     India men's national field hockey team    Field hockey Men's tournament     Bajrang Punia  Wrestling Men's freestyle 65 kg  

 จำนวนนักกีฬา 
กีฬาชายหญิงรวมยิงธนู 3  1  4 กรีฑา 15  8  23แบดมินตัน 3  1  4 มวยสากลสมัครเล่น 5  4  9 ขี่ม้า 1  0  1 ฟันดาบ 0  1  1 ฮอกกี้ 16  16  32กอล์ฟ 2  2  4ยิมนาสติก 0  1  1 ยูโด 0  1  1 เรือพาย 2  0  2 เรือใบ 3  1  4 ยิงปืน 8  7  15 ว่ายน้ำ 2  1  3 เทเบิลเทนนิส 2  2  4 เทนนิส 1  2  3 ยกน้ำหนัก 0  1  1 มวยปล้ำ 3  4  7  รวม  66  53  119